Tienermeisie jok oor haar ontvoering | Maroela Media
Tienermeisie jok oor haar ontvoering
Mary Dilley (19) het voorgegee sy is ontvoer om te kyk of haar ouers vir haar omgee, het The Star Dinsdag berig.
Dilley en haar vriend Brandon Wester (19) het albei Maandag in die Durbanse landdroshof verskyn en skuldig gepleit vir dwarsboming van die gereg.
Dilley het in haar verklaring aangevoer dat sy en Wester op 16 September 'n valse ontvoering beplan het.
"Brandon het my gehelp om myself vas te bind en het foto's van my geneem, wat ons na my beste vriend, Shaun, gestuur het deur Blackberry Messenger," het sy gesê.
"Shaun het toe die foto's na my ma gestuur, saam met 'n boodskap wat Brandon opgeneem het. In die boodskap sê hy hy het my foon, besmeer met bloed, op 'n bankie by die strand gevind."
Sy het gesê hulle is die volgende dag by Wester se huis in hegtenis geneem. Wester in sy verklaring aangevoer Dilley het aan hom gesê sy wou haar ouers "skrikmaak".
Albei het erken dat hulle geweet het wat hulle doen is verkeerd, en dat hulle nie 'n verskoning vir hul optrede het nie.
Landdros Lily Mpongose ​​het die twee gevonnis met 'n boete van R3 000 of ses maande tronkstraf, wat vir vyf jaar opgeskort is op voorwaarde dat hulle nie weer 'n soortgelykte oortreding pleeg nie. Sy en haar ouers ontvang tans berading.
Wragtig, ons moet net aanhou, aanhouer WEN.
Dit is wat gebeur, lyfstraf is mos nou verbode. Kinders het geen meer respek vir ouers, onderwysers en ouer mense nie. Ek is nie meer jonk nie, maar glo my, ek respekteer my ouer en mense wat ouer as ek is.
Vas Vat, as sy my dogter was, het sy 'n paar klappe gekry, hulle moet my maar toesluit, sy sal dit nooit weer doen nie, daar is ander maniere om aandag te soek!
Wat kan mens sê?
Daardie kind het beslis nie genoeg pakslae gekry nie. Kinders van vandag word so deur die skole en goddelose regering ge-indoktreneer met die human rights storie dat kinders dink hulle het die reg tot alles en as ouers nee se dink hulle hulle kan maar net hul speelgoed uit die kot gooi want hulle weet dat die ouers hulle slegte gedrag sal beloon omdat hulle(die ouers) dan sal dink hulle het fout gemaak met die kind se opvoeding.Die kinders moet asb onthou dat wat jy saai sal jy maai en as ek na die huidige generasie jongmense kyk sien ek… Lees meer »
Dis nog nie al nie. Wie is die mense wat nou daardie boetes moet betaal om die arme aandagsoekende snotkopkinders uit die 'wrede' tronke te moet hou? Hulle ouers en wie se hulle het die geld?